钦定古今图书集成/明伦汇编/氏族典/第350卷 > 《廖用贤尚友录》 > 邹世闻
## 钦定古今图书集成/明伦汇编/氏族典/第350卷 > 《廖用贤尚友录》 > 邹世闻

按《万姓统谱》：世闻字闻达，登州人。貌魁伟，有气节。用
世袭授管军百户，戍杭海宁。其地濒海，军府岁遣一
百户之兵镇之。濒海灶民多私鬻盐，而禁甚重。世闻
分镇海宁，民有犯者，例与管民官共理。管民官欲竟
法，世闻曰：“民私鬻盐以贫耳，法虽重，情可矜也。”卒不
竟法，民至称为邹父。会张氏陷浙西，见元官有从逆
者，《世闻》“切齿”，骂不绝口。后屏居峡石，元亡，不食而死。
其妻李氏，以知礼闻。